**OŠ „Petar Zoranić“**

**Dr. Franje Tuđmana 3**

**23232 Nin**

**PŠ Vrsi, PŠ Zaton, PŠ Ninski Stanovi**

KLASA: 602-01/21-01/04

URBROJ: 2198-1-33-21-1

Nin, 19. siječnja 2021.

**OBAVIJEST O PREDUPISU DJECE U PRVI RAZRED OSNOVNE ŠKOLE**

**Prijava za upis**

Roditelji djece koja do 1. travnja 2021. godine navršavaju 6 godina života trebaju izvršiti predupis u 1. razred za školsku godinu 2021./2022. u vremenu **od 01. veljače do 05. veljače 2021.** **godine**. Sukladno epidemiološkim mjerama prijavu predupisa djeteta ove školske godine organizirana je online. Poveznica za prijavu predupisa je: <https://forms.office.com/Pages/ResponsePage.aspx?id=FvJamzTGgEurAgyaPQKQkcEYgW_RYadKiFwxNfK0dnZUN01YNDc0ME5KQk5GM0tMVllPUFZEMkFPOS4u>

Ako roditelji imaju bilo kakvih pitanja vezanih za predupis ili imaju poteškoća s ispunjavanjem online obrasca mogu se javiti u školu na broj **265-123** (Ured pedagoginje)**.**

**Roditelji su obvezni obaviti predupis svoje djece prema prebivalištu, odnosno prijavljenom boravištu.**

**Prijevremeni upis**

Za djecu koja će šest godina navršiti do kraja tekuće godine (od 01. travnja do 31. prosinca 2021. godine), a nisu školski obveznici roditelj/skrbnik najkasnije do **31. ožujka tekuće** godine podnosi zahtjev **Upravnom odjelu za povjerene poslove državne uprave (Obrazac 6)** za uvrštavanje djeteta u popis školskih obveznika. **Obrazac se nalazi na** *web stranicama Zadarske županije, Upravni odjel za povjerene poslove državne uprave pod linkom Obrasci, Odsjek za Društvene djelatnosti, Pododsjek za obrazovanje, kulturu i šport.* Uz **Obrazac 6** roditelj/skrbnik treba priložiti **presliku osobne iskaznice** ili **potvrdu o prebivalištu** i **mišljenje stručnog tima predškolske ustanove o psihofizičkom stanju djeteta**. *Zahtjevi s pripadajućom dokumentacijom mogu se dostaviti skenirani Uredu na e-mail marjana.reljicadarska-zupanija.hr ili na adresu: Zadarska županija, Upravni odjel za povjerene poslove državne uprave, Odsjek za društvene djelatnosti, Zadar, Josipa Jurja Strossmayera 20.*

**Utvrđivanje psihofizičkog stanja djeteta**

Postupak utvrđivanja psihofizičkoga stanja djece radi upisa u prvi razred osnovne škole provodi se u razdoblju od **31. ožujka do 20. kolovoza 2021. godine**.

Iznimno od navedenog roka, djeca s već utvrđenim teškoćama u razvoju pristupaju utvrđivanju psihofizičkog stanja radi upisa u prvi razred osnovne škole u vremenu od **01. veljače do 15. travnja 2021. godine.**

O postupku utvrđivanja psihihofizičkog stanja djece radi upisa u prvi razred osnovne škole svi roditelji bit će obaviješteni na vrijeme.

 **Pedagoginja:**

 Ivona Vukić, mag.paed.et soc.